Sagfjord kyrkje

Sagfjord kyrkje er kyrkje for Sagfjord sokn i Ofoten prosti.

Kyrkja vart bygd på Presteid som hovudkyrkje for Hamarøy i 1775, men vart riven og reist på nytt på garden Karlsøy som kapell for Sagfjord etter kongeleg resolusjon av 19. september 1885. I fylgje same resolusjonen skulle det haldast sju gudstenester i året i Sagfjord, og det skulle lagast til gravplass ved kyrkja.«Kirkebøker, Nordland» på nettstaden til Arkivverket

Kyrkjebygget på Presteid var ei krosskyrkje medan kyrkja vart attreist som ei langkyrkje i Karlsøy. 
Kyrkja har tånet mot sørvest og koret mot nordaust og kyrkjegarden ligg like sørvest for kyrkja.

Altertavla og døypefonten i dagens Sagfjord kyrkje stammer frå ei endå eldre kyrkje på Presteid, som vart reist omkring 1660.
Altertavla kan ha vorte laga i Bergen så tidleg som på 1600-talet.Børge Strandskog: «Er altertavla i Sagfjord kirke kjøpt brukt i Bergen?» på nettstaden til Lokalavisa NordSalten. Publisert 20. mai 2006

 Referansar 

 Bakgrunnsstoff 
 Om Sagfjord kyrkje i Lokalavisa NordSalten. Publisert 24. september 2008  


Kategori:Kyrkjer i Hamarøy
Kategori:Kyrkjer i Ofoten prosti
Kategori:Norske kyrkjer frå 1885
Kategori:Langkyrkjer i Sør-Hålogaland bispedømme
Kategori:Kulturminne i Hamarøy